Anguleria jauregia

Anguleria jauregia Larrabetzun dagoen jauregia da.

Deskribapena 
Goikoelexeako errepide bazterrean dagoen eraikin dotorea da, exentua, bolumen kubikoduna, lau isurialdetako teilatuduna eta bi solairu eta ganbaraduna.

Etxearen barruko egitura zurezkoa da eta kanpoko aldean silarria, adreilua eta harginlana ageri dira. Silarria, beheko solairuan, fatxada nagusian eta ezkerraldeko fatxadan. Adreilua fatxada nagusiaren goiko solairuetan eta, manposteria berriz, gainerako paramentuetan.

Fatxada nagusiak argi-patio bat dauka, toskana bidez dinteldutako lehen solairuko galeriara sartzeko. Horren gainean eraikinaren goiko zatiak hegalkina dauka, adreiluzkoa balitz bezala margotua, irudi lirainezko zenefa bat duela. Gai nagusia kuatrilobulo baten barruan dagoen erromatar gurutzea da. Horren gainean 1777 data ageri da idatzita.

Atzeko aldean lehen solairura igotzeko manposteriazko eskailera dago. Eta sarrera deszentratu horren gainean Meabetarren armarria. Atzeko alde horren alboari itsatsita, altura txikiagoko zati bat dago, lau isurbidetako teilatuduna.

Erreferentziak

Kanpo estekak 

Larrabetzuko eraikinak
Bizkaiko jauregiak
Bizkaiko Kultura Ondasunak